Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1607

2. A pártoktól, politikai mozgalmaktól való függetlenség elvei és biztosítékai 2.1. Választási idõszakban az országgyûlési képviselõk, illetõleg a helyi, területi önkormányzati képviselõk és polgármesterek választásáról, továbbá a kisebbségi önkormányzatok választásáról szóló törvények szabályai szerint az Újpest TV nem tesz közzé politikai hirdetést. 2.2. Az Újpest TV tevékenységét pártoktól és politikai mozgalmaktól függetlenül folytatja, a véleménynyilvánítás és a sajtó szabadságára vonatkozó garanciák alapján. Sem országgyûlési, sem helyhatósági választásokon nem állít, nem támogat képviselõjelöltet. 2.3. Politikai szervezeteket nem támogat, tõlük támogatást nem fogadhat el, és – választási kampányidõszak kivételével – politikai hirdetéseket nem közöl. 2.4. A pártok és politikai mozgalmak nézeteirõl, tevékenységük alapelveirõl tárgyszerû és pártatlan tájékoztatást ad. Politikai mûsoraiban az egyenlõ távolságtartás, a különbözõ nézetek bemutatásával a sokoldalúság és kiegyensúlyozottság elvét követi. 2.5. Politikai pártok tisztségviselõinek, országgyûlési képviselõk és polgármesterek pártpolitikai kommentárjai, hírmagyarázatai vagy jegyzetei nem kapnak helyet az Újpest TV mûsorában. 2.6. Az Újpest TV sem politikai párttól vagy politikai mozgalomtól, sem központi vagy helyi államhatalmi vagy államigazgatási szervtõl, sem pedig azok tisztségviselõitõl nem fogadhat el olyan kérést, amely valamely mûsorszám tartalmára, idõtartamára, mûsorkörnyezetére vagy a szerkesztés egyéb elemeire irányul.

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes